༈ ད་ནི་བྱང་ཆུབ་སེམས་དཔའི་སྡེ་སྣོད་ཀྱི་མདོ་བཤད་པར་བྱ་སྟེ། དེ་ལ་གླེང་གཞིས་
མདོར་བསྟན་པ་ནི། འདི་སྐད་ཅེས་སོགས་སོ། །ཆོས་དངོས་གཞིས་ཡན་ལག་བཤད་པ་ལ།
-11-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཁྱིམ་བདག་རབ་ཏུ་བྱུང་བའི་ལེའུ་ལ་སངས་རྒྱས་རབ་ཏུ་འབྱུང་བའི་དོན་གྱི་ཞུས་ལན་ནི། དེ་
ནས་བཅོམ་ལྡན་འདས་ཡུལ་ཞེས་སོགས་སོ། །དམ་ཆོས་འདོད་པའི་ཞུས་ལན་མདོར་བསྟན་
པ་ནི། དེ་ནས་ཁྱིམ་བདག་ལྔ་བརྒྱ་ཙམ་པོ་དེ་དག་ཞེས་སོགས་སོ། །ཆོས་ཀྱི་རྣམ་གྲངས་རྒྱས་
པར་བསྟན་པ་ནི། དེ་ནས་བཅོམ་ལྡན་འདས་ཀྱིས་ཞེས་པ་ནས། མིག་ནི། རྣམ་པར་ཞེས་
སོགས་སོ། །སྐབས་དོན་གྱིས་དོན་བསྡུ་བ་ནི། དེ་ནས་བཅོམ་ལྡན་འདས་ལ་ཞེས་སོགས་སོ། །
དེ་ནས་གནོད་སྦྱིན་གྱིས་དགེ་རྩ་སྐྱེད་པའི་ལེའུ་ལ། གནོད་སྦྱིན་ཇི་འཇིགས་ཀྱི་དགེ་རྩ་བསྐྱེད་
པ་དང༌། དེའི་བུས་དགེ་རྩ་བསྐྱེད་པ་གསུམ་ལས། དང་པོ་ལ་བསོད་སྙོམས་ཕུལ་བས་མདོར
བསྟན་པ་ནི། དེ་ནས་བཅོམ་ལྡན་འདས་ཀྱིས་ལམ་བར་དུ་ཞེས་སོགས་སོ། །ལུང་བསྟན་པས་
རྒྱས་པར་བཤད་པ་ནི། དེ་ནས་བཅོམ་ལྡན་འདས་ཀྱིས་གནོད་སྦྱིན་ཇི་འཇིགས་བསམ་པ་ཞེས་
སོགས་སོ། །དེའི་བུས་དགེ་རྩ་བསྐྱེད་པ་ནི། དེ་ནས་གནོད་སྦྱིན་ཇི་འཇིགས་ཀྱི་བུ་ཞེས་སོགས་
སོ། །བྱང་སེམས་ཀྱི་སྡེ་སྣོད་རྒྱས་པར་འཆད་པའི་འབྲེལ་ནི། དེ་ནས་བཅོམ་ལྡན་འདས་སྟོང་
ཕྲག་ཞེས་སོགས་སོ། །དེ་ནས་བྱང་ཆབ་ཀྱི་སེམས་ཀྱི་ལེའུ་ལ་བྱང་སེམས་མཆོག་མདོར་བསྟན་
པ་ནི། དེ་ནས་ཚེ་དང་ལྡན་པ་ཞེས་སོགས་སོ། །བྱང་སེམས་མཆོག་གི་བྱེད་པ་རྒྱས་པར་བཤད་
པ་ནི། དེ་ལྟར་ན་ཤཱ་རི་བུ་ཞེས་སོགས་སོ། །དེ་བཞིན་གཤེགས་པའི་བསམ་གྱིས་མི་ཁྱབ་པ་ལ་
དད་པའི་ལེའུ་ལ། ཆོས་བཅུ་ལས་སྐུ་བསམ་གྱིས་མི་ཁྱབ་པ་ལ་དད་པ་ནི། གཞན་ཡང་ཤཱ་རི་བུ་
དེ་ལྟར་དད་པ་ཞེས་སོགས་སོ། །གསུང་བསམ་གྱིས་མི་ཁྱབ་པ་ལ་དད་པ་ནི། ཤཱ་རི་བུ་ཇི་ལྟར་
ན་དབྱངས་བསམ་གྱིས་མི་ཁྱབ་པ་ཞེས་སོགས་སོ། །དེ་བཞིན་དུ་ཐུགས་བསམ་གྱིས་མི་ཁྱབ་
པ་ལ་སོགས་པ་ལ་ཡང་སྦྱར་ཏེ་གོ་སླའོ། །དེ་ནས་ཚད་མེད་པའི་ལེའུ་ལ་བྱང་ཆུབ་ཀྱི་ལམ་སྤྱིར་
བསྟན་པ་ནི། གཞན་ཡང་ཤཱ་རིའི་བུ་དེ་ལྟར་དད་པ་ཞེས་སོགས་སོ། །ཁྱད་པར་བཤད་པ་ལ་
བྱམས་པ་ཚད་མེད་པ་ནི། དེ་ལ་སེམས་ཅན་ཐམས་ཅད་ལ་བྱམས་པ་གང་ཞེ་ན་ཞེས་སོགས་སོ། །
-12-

མདོ་ལ་འཇུག་པའི་སྒོ་ལས། མདོ་སྡེ་སོ་སོའི་འཁྲུལ་སྤོང་བཞུགས།
༡༩
སྙིང་རྗེ་དང་བཏང་སྙོམས་ལ་ཡང་སྦྱར་བར་བྱའོ། །དེ་ནས་ཕ་རོལ་ཏུ་ཕྱིན་པ་སྒྲུབ་པ་ལ། སྦྱིན་
པའི་ཕ་རོལ་ཏུ་ཕྱིན་པ་སོགས་དྲུག་ལས། སྦྱིན་པའི་མཚན་ཉིད་ནི། དེ་ལ་སྦྱིན་པའི་ཕ་རོལ་ཏུ་
ཕྱིན་པ་གང་ཞེ་ན་ཞེས་སོགས་སོ། །སྦྱིན་པའི་ཕན་ཡོན་ནི། ཤཱ་རིའི་བུ་ཞེས་པ་ནས། ཕན་ཡོན་
བཅུ་ཞེས་སོགས་སོ།
།དེ་བཞིན་དུ་ཚུལ་ཁྲིམས་ཀྱི་ཕ་རོལ་ཏུ་ཕྱིན་པ་ལ་སོགས་པ་ལ་ཡང་
ཤེས་པར་བྱའོ། །དེར་གླེགས་བམ་འགའ་ཞག་ཏུ་ཤེས་རབ་ཀྱི་ལེའུའི་མིང་ཆད་པར་སྣང་ངོ་། །
དེ་ནས་བསྡུ་བའི་དངོས་པོ་བཞི་ནི། དེ་ལ་བསྡུ་བའི་དངོས་པོ་ཞེས་སོགས་སོ། །ལུང་བསྟན་
པའི་ལེའུ་ལ་ཐེ་ཚོམ་བསལ་བའི་ལུང་བསྟན་པ་ནི། ཤཱ་རིའི་བུ་དེ་ནས་གཞོན་ནུ་བརྩོན་འགྲུས་
སྤྱོད་ཀྱིས་ཞེས་སོགས་སོ། །ཆོས་འདི་འཛིན་པ་དང་། གསུངས་པའི་ཚུལ་ནི། དེའི་ཚེ་བཅོམ་
ལྡན་འདས་ཀྱིས་ཞེས་པ་ནས་བྱང་སེམས་ཀྱི་སྡེ་སྣོད་ཞེས་སོགས་སོ། །བྱང་ཆུབ་སེམས་དཔའི་
སྡེ་སྣོད་ཀྱི་འགྲེལ་པ་རྫོགས་སོ།།
།།